cyanic-selkie/wikianc huggingface dataset:
Wilhelm Friedemann Bach
Vanhuus
Wilhelm Friedemann ansaitsi elantonsa opettamalla ja esiintymällä. Viimeisinä vuosinaan hän muutti Berliiniin, missä hän kärsi köyhyydestä ja sairauksista. Isänsä Johann Sebastian Bachin kuoleman jälkeen tämän nuottikäsikirjoitukset jaettiin hänen kahden poikansa Carl Philipp Emanuelin ja Wilhelm Friedemannin kesken. Wilhelm Friedemann oli jo isänsä elinaikana joutunut usein taloudellisiin vaikeuksiin, ja tämän kuoleman jälkeen hänen täytyi rahapulassa myydä monia isänsä käsikirjoituksia, joista osa katosikin näin jäljettömiin. Wilhelm Friedemann Bach kuoli vuonna 1784 Berliinissä köyhänä ja unohdettuna.
Musiikki
Bachin tuotantoon kuuluu kamarimusiikkia, sinfonioita, konserttoja ja kantaatteja. Hänen kuuluisimpiin sävellyksiinsä kuuluu muun muassa useita pianokonserttoja, 4 urkufuugaa, 6 pianosonaattia, 12 pianopoloneesia sekä lukuisia fugettoja ja muita pienempiä tai suurempia teoksia usein uruille ja muille klaveerisoittimille. Teoksista käytetään usein Martin Falckin vuonna 1913 julkaisemaa numerointijärjestelmää.
Asperö
Asperö on taajama ja saari Göteborgin eteläisessä saaristossa. Se kuuluu Länsi-Götanmaan maakuntaan ja Göteborgin kuntaan. Aikaisemmin se oli osa Styrsön kaupunginosalautakuntaa. Taajama on pinta-alaltaan 33 hehtaarin suuruinen, ja asukkaita siellä on noin 402. Saarella sijaitsee muun muassa vuonna 1990 valmistunut Asperön kirkko.
Belgianpaimenkoira
Belgianpaimenkoira (ransk. berger belge, hol. Belgische herder) on belgialainen paimenkoirarotu, joka jakautuu neljään muunnokseen lähinnä karvapeitteen ja värin perusteella: groenendael (pitkäkarvainen musta), laekenois (karkeakarvainen), malinois (lyhytkarvainen) ja tervueren (pitkäkarvainen punaruskea, joskus myös hiekanharmaa).
Ulkonäkö
Belgianpaimenkoirat ovat isokokoisia ja pystykorvaisia koiria. Ne ovat ryhdikkäitä ja väsymättömiä, ja keho on sulavalinjainen ja lihaksikas.
Luonne
Belgianpaimenkoirat ovat innokkaita ja vilkkaita usein vielä vanhoinakin. Belgianpaimenkoira on aktiivinen ja väsymätön, ja siksi se tarvitseekin runsaasti vapaata liikuntaa, ja sille sopii lähes mikä tahansa liikuntaharrastus. Belgianpaimenkoira on älykäs koira, ja se nauttii erilaisista tehtävistä ja uusien asioiden opettelemisesta. Belgianpaimenkoirissa esiintyy myös arkuutta, ja siksi koiralle voivatkin uudet asiat ja paikat olla toisinaan hankalia. Siksi koira pitäisikin pennusta alkaen totuttaa uusiin paikkoihin. Mikäli omistaja epäonnistuu kasvattamisessa saattaa lopputuloksena olla käyttäytymisongelmia ja aggressiivisuutta. Luonteensa takia belgianpaimekoiria suositellaan ihmisille, joilla on kokemusta sekä aikaa nauttia koiranomistajan ilosta.
Belgianpaimenkoirien käyttötarkoitus on toimia palvelus- ja poliisikoirina, mutta käyttökoiriksi soveltuvat lähinnä malinois ja laekenois. Pitkäkarvaiset muunnokset toimivat sen sijaan pääasiassa näyttely-, agility- ja harrastuskoirina, koska niiden kaunis karvapeite on vetänyt puoleensa paljon seurakoiraa etsiviä ihmisiä ja lisännyt täten merkittävissä määrin näyttelypainotteista jalostusta.
Rodun historiaa
1600-luvulla Belgiassa eli leveunaari-paimenkoira, jota pidetään sekä belgianpaimenkoirien että schipperken kantarotuna. Se oli melko pieni ja yleensä musta : tämä väritys on nykyisistä muunnoksista periytynyt ainoastaan groenendaelille. Alun perin myös belgianpaimenkoirat olivat säkäkorkeudeltaan nykyistä hieman matalampia, aivan kuten kantarotunsakin.
1880-luvun lopulla, kun rotua alettiin kehittämään ja tutkimaan, tunnettiin useita eri muunnoksia joita kaikkia käytettiin vielä tuolloin yksinomaan paimentamiseen. Rotu jaettiin ensin kolmeen muunnokseen: lyhyt-, pitkä- ja karkeakarvainen. Koska värillä ei ollut väliä, nykyinen groenendael ja tervueren luettiin samaksi muunnokseksi. 1900-luvun alkupuolella vakiintui kuitenkin nykyiset neljä muunnosta, joista kaikki ovat alun perin kotoisin Brysselin lähialueilta Flanderin maakunnasta.
Belgianpaimenkoirat Suomessa
Suomeen oletettavasti ensimmäinen belgianpaimenkoira tuli 1920-luvulla. Tämä narttu oli Belgiassa syntynyt groenendael. Myöhemmin Suomeen tuli lisää groenendaeleja, ja groenendael olikin ensimmäinen muunnos, jota alettiin Suomessa kasvattamaan. Siitä huolimatta tervueren on noussut ylivoimaisesti suosituimmaksi muunnokseksi ja groenendael jäänyt toiseksi. Malinois on kolmanneksi yleisin ja laekenois paljon muita harvinaisempi. Muutaman viime vuoden aikana malinois on noussut vuoden rekisteröidyimmäksi muunnokseksi, ja sen jälkeen tulevat tervueren ja groenendael. Aikojen saatossa Suomessa on rekisteröity yhteensä vajaa 18 000 belgianpaimenkoiraa.
Jalostus
Muunnoksia ei määritellä sukutaulun perusteella, koska esim. malinoispentueisiin syntyy toisinaan tervuerenpentuja, jotka rekisteröidään tietysti tervuereneiksi. Aiemmin näitä muunnoksia ei ole saanut risteyttää keskenään.
"Seuraavat muunnosten väliset risteytykset sallitaan ilman poikkeuslupaa: groenendael x tervueren, tervueren x malinois ja laekenois x malinois. Muunnosten risteyttämisestä syntyneet pennut rekisteröidään kukin oman karvanlaatunsa mukaiseen muunnokseen. Seuraavat muunnosten väliset risteytykset eivät ole sallittuja: groenendael x laekenois ja tervueren x laekenois."
Walter Laufer
Kultamitalinsa Laufer saavutti Amsterdamista 1928, 4x200 metrin vapaauintiviestistä, Austin Clappin, George Kojacin ja Johnny Weissmullerin kanssa. 100 metrin selkäuinnista hän sai hopeaa Kojacin jälkeen ja ennen Tomomi Moritaa ajalla 1,10,0. Hän sijoittui lisäksi viidenneksi 100 metrin vapaauinnissa.
Tea Törmänen
Tea Törmänen (s. 28. helmikuuta 1983 ) on suomalainen poliitikko.
Hän toimi helmikuusta kesäkuuhun 2019 liberaalipuolueen puheenjohtajana ja edusti puoluetta saman vuoden eduskunta- ja europarlamenttivaalien pienpuoluetenteissä. Hän on ollut myös puolueen varavaltuutettu Espoossa kuntavaalien 2017 jälkeen. Törmänen erosi liberaalipuolueesta elokuussa 2019 ja siirtyi vihreisiin.
Törmänen on koulutukseltaan eläinten käyttäytymistieteiden maisteri. Gradunsa hän teki Exeterin yliopistossa Englannissa, mitä ennen hän opiskeli biologiaa Oulun yliopistossa. Hänellä on myös fysioterapeutin koulutus.
Törmänen on pelannut amerikkalaista jalkapalloa. Hän pelasi Suomen naisten maajoukkueessa ja kuului amerikkalaisen jalkapallon maailmanliiton IFAFin urheilijakomiteaan. Seuratasolla hän edusti Suomessa Varkaus Steelersiä, Lappeenrannan Rajaritareita, GS Demonsia, Oulu Northern Lightsia ja Helsinki Roostersia. SM-kultaa Törmänen oli voittamassa neljästi, kahdesti GS Demonsissa sekä kertaalleen Northern Lightsissa ja Roostersissa. Hän pelasi myös kaksi kautta, vuosina 2010–2011, yhdysvaltalaisessa D.C. Divasissa. Pelipaikaltaan hän oli puolustuksen tukipelaaja.
Kati (Mali)
Kati on kaupunki, kunta ja Koulikoron alueen Katin piirin hallinnollinen keskus Malissa. Se sijaitsee Mandinguevuorten juurella 13 kilometriä maan pääkaupungista Bamakosta luoteeseen. Kunnassa on 115 000 asukasta (vuonna 2009).
Kuntaan kuuluu 14 kaupunginosaa ja yksi kylä. Seudun kanta-asukkaat ovat bambaroita. Heidän lisäkseen kaupungissa asuu malinkeja, fulbeja, soninkeja, maureja, moseja, khasonkoja ja muita kansallisuuksia. 89 % asukkaista on muslimeja, 8 % kristittyjä ja 3 % animisteja.
Kaupunki on saanut alkunsa vuonna 1886 perustetusta Ranskan siirtomaa-armeijan tukikohdasta. Vuonna 1897 sinne perustettiin katolinen lähetysasema. Vuonna 1904 rakennettiin Katin kautta kulkeva rautatie. Myöhemmin kaupunki on toiminut Malin armeijan päämajana, jossa sijaitsee myös armeijan koulutuslaitos. Vuoteen 1977 saakka se kuului Bamakon piiriin.
Katin kautta kulkee Bamakosta Kayesiin johtava valtatie RN1. Sieltä on maantieyhteydet Senegaliin ja Mauritaniaan. Tärkeimmät elinkeinot ovat maanviljely ja karjanhoito. Kaupunki tunnetaan erityisesti vihannestarhoistaan.
Kollegah
Felix Blume (s. 3. elokuuta 1984, Friedberg, Saksa), tunnetaan paremmin taiteilijanimellään Kollegah, on saksalainen rap-artisti. Hänet tunnetaan myös nimellä Der Boss. Blume on levyttänyt levy-yhtiöille Selfmade Records ja Alpha Music Empire.
Brännö
Brännö on saari ja taajama Göteborgin eteläisessä saaristossa. Se kuuluu Ruotsin länsirannikolla sijaitsevaan Göteborgin kuntaan, ja on osa Styrsön kaupunginosaa. Brännö on pinta-alaltaan 79 hehtaarin suuruinen, ja asukkaita siellä on noin 630.
Tasha
Tasha on ensimmäinen koira, jonka genomi on selvitetty. Tutkimus naarasbokserin genomista valmistui joulukuussa 2005. Kaksi vuotta aikaisemmin Shadow-villakoiran genomi oli pystytty selvittämään 80 %:sti.
Sergei Kapustin
Sergei Aleksejevitš Kapustin (, 13. helmikuuta 1953 Uhta, Neuvostoliitto – 4. kesäkuuta 1995) oli maailman parhaita jääkiekkoilijoita 1970- ja 1980-luvuilla.
Vasempana laitahyökkääjänä pelannut Kapustin edusti seurajoukkuetasolla Krylja Sovjetovia ja Spartak Moskovaa. Kapustin teki 120 maalia 208 maaottelussa Neuvostoliiton maajoukkueessa vuosina 1972-1985. Hän kuoli sydänkohtaukseen vain 42-vuotiaana.
CQD
CQD on vanha radiosähkötyksessä käytetty hätämerkki, jota käytettiin ennen SOS-hätämerkin käyttöönottoa. Legendan mukaan hätämerkki on muodostettu sanoista come quick danger, ”tulkaa nopeasti vaara”. Todellisuudessa koodi ei kuitenkaan ole lyhenne mistään sanoista. Morseaakkosilla CQD on  — · — ·   — — · —    — · ·
Alku CQ tarkoittaa sähkötyksessä attention all stations eli ”huomio kaikki asemat”. CQ-alkuisia kutsuja oli aikoinaan useita ja kolmas kirjain oli kutsun tarkoitus. D tarkoitti hätää.
Matkustaja-alus RMS Titanic lähetti uppoamisyönään huhtikuussa 1912 useita CQD- ja SOS-viestejä. Radiosähkötyksen sääntöjen mukaan Titanicin lähettämät hätäsanomat alkoivat esimerkiksi ”CQD CQD CQD MGY”, jossa MGY oli Titanicin kutsumerkki.
Web Map Service
Web Map Service (lyh. WMS) on rajapinta paikkatiedon muodostaman kartan lataamiseen kuvina tietoverkon yli. Kuva voi olla esimerkiksi muodossa kuin PNG, JPEG, GIF tai vektorigrafiikkana esimerkiksi SVG- tai WebCGM-formaateissa.
WMS:n on standardina julkaisseet sekä OGC ja ISO. OGC:n viimeisin julkaisema versio on 1.3.0
Toteuttavat sovellukset
Seuraavat avoimen lähdekoodin paikkatieto-ohjelmistot tarjoavat WMS 1.3.0-rajapinnan :
Seuraavat kaupalliset paikkatieto-ohjelmistot tarjoavat WMS 1.3.0-rajapinnan. Sulkujen sisällä on yrityksen nimi. Ohjelmiston versioista on lueteltu vain ensimmäinen :
Esther & Abi Ofarim
thumb|Esther ja Abi Ofarim vuonna 1963. Esther & Abi Ofarim oli israelilainen 1960-luvulla toiminut folktyylinen lauluduo. Heidän tunnetun hittinsä oli ”Cinderella Rockefella”, jonka suomenkielisen version kirjoitti Juha Vainio ja levyttivät Jarkko ja Laura nimellä ”Rakkahin Rokkefeller”.
Yhtyeen jäsenet olivat aviopari Esther Ofarim ja hänen miehensä Abi Ofarim (alkujaan Abraham Reichstadt). Esther Ofarim oli noussut julkisuuteen edustettuaan Sveitsiä ja tultuaan toiseksi Eurovision laulukilpailussa 1963 kappaleella ”T’en va pas”.
Esther & Abi Ofarim oli erityisen suosittu Saksassa, jossa heidän ensimmäinen hittinsä oli vuoden 1966 ”Noch einen Tanz”. Sen englanninkielinen versio nousi heidän esittämänään myös brittilistalle nimellä ”One More Dance”. Saksassa menestyi vieläkin paremmin heidän singlensä ”Morning of My Life” (1967), joka oli Bee Gees -yhtyeen tuotantoa. Seuraavan vuoden ”Cinderella Rockefella” nousi listaykköseksi useassa maassa, muun muassa Britanniassa.
Pariskunta erosi vuonna 1970, mutta Esther Ofarim on jatkanut menestyksekästä soolouraansa vuosituhannen vaihteen yli. Abi Ofarim kärsi läpi 1970-luvun päihdeongelmista mutta jatkoi uraansa musiikkituottajana Saksan Münchenissä.
Kaarevuuskeskipiste
pienoiskuva|Kuvan muodostuminen koverassa [[Pallopeili|pallopeilissä, kun esine on tasan kaarevuuskeskipisteessä (C).]] Kaarevuuskeskipiste tarkoittaa sen kuvitteellisen ympyrän keskipistettä, jonka kehällä kaareva peili sijaitsee. Cauchyn vuoden 1826 määritelmän mukaan kaarevuuskeskipiste on kahden käyrää äärettömän lähellä olevan normaaliviivan leikkauspiste.
Journal de Genève
Journal de Genève oli ranskankielisessä Sveitsissä ilmestynyt lehti. Se perustettiin Genevessä, ja se ilmestyi vuosina 1826–1998. Sen julkaisija oli Société Anonyme du Journal de Genève et de la Gazette de Lausanne.
Kansainliiton perustamisen jälkeen lehti sai runsaasti huomiota kansainvälisiä kysymyksiä pohtivilla artikkeleillaan. Vuosien ajan sen tärkein kirjoittaja oli William Martin.
Lehti ilmestyi kaksi kertaa viikossa vuosina 1832–1950, sen jälkeen päivittäin. 1960-luvulla lehdellä oli lauantaisin ilmestynyt kirjallisuusliite Samedi littéraire. Vuonna 1972 lehti aloitti toimituksellisen yhteistyön vaikeuksissa olleen Gazette de Lausannen kanssa, joka yhdistyi 1991 Journal de Genèveen niin, että sen nimi jäi pelkäksi alaotsikoksi. Tappioiden vuoksi Journal de Genève lakkautettiin helmikuun lopussa 1998 painoksen ollessa 32 000 kappaletta. Sen jälkeen kun lausannelainen kustantaja Edipresse oli lakkauttanut tappiollisen laatulehden Nouveau Quotidienin tarkoituksessa, että lehdet yhdistettäisiin, uusi päivälehti Le Temps alkoi ilmestyä maaliskuussa 1998.
Kungstornen
thumb|285px|Kungstornen-tornit idästä nähtynä. Kungstornen on nimitys kahdelle tornitalolle, jotka sijaitsevat Tukholman Norrmalmin kaupunginosassa Kungsgatan-kadun vastakkaisilla puolilla. Symmetriset rakennukset kuuluvat Tukholman maamerkkeihin. Taloja yhdistää kadun yli neljännen kerroksen korkeudella kulkeva kivinen kävelysilta.
Rakennukset perustuvat arkkitehti Sven Wallanderin vuonna 1915 laatimaan Kungsgatanin kaupunkisuunnitelmaan, joka hyväksyttiin 1919. Pohjoinen Kungstornet rakennettiin Wallanderin piirustusten mukaan 1919–1924. Ivar Callmanderin piirtämä eteläinen Kungstornet valmistui 1925. Molemmat rakennukset ovat 17-kerroksisia ja 60 metriä korkeita. Niitä on sanottu Euroopan ensimmäisiksi pilvenpiirtäjiksi. Molemmat rakennukset ovat toimistotaloja, mutta pohjakerroksissa on liiketilaa ja ylimmässä kerroksessa ravintola.
Aiheesta muualla
59.33611°N, 18.06556°W
Jón Kristjánsson
Jón Halldór Kristjánsson (s. 11. kesäkuuta 1942) on islantilainen edistyspuolueen poliitikko, joka on toiminut Islannin terveys- ja sosiaaliturvaministerinä sekä sosiaaliministerinä.
Jón syntyi Stóragerðin tilalla Óslandshlíðissä Skagafjörðurissä. Hän työskenteli vuosina 1959–1963 kauppatyöntekijänä Skagafjörðurissä ja vuosina 1963–1978 kauppiaana Egilsstaðirissa. Vuosina 1974-1987 hän istui Suður-Múlasýslan kihlakunnanvaltuustossa. Vuonna 1984 hänet valittiin Alþingiin. Vuosina 1987–1988 hän toimi Alþingin alahuoneen puhemiehenä. Vuonna 1989 hän istui Yhdistyneiden kansakuntien yleiskokouksessa. Vuosina 1995–2001 hän toimi Alþingin budjettivaliokunnan puheenjohtajana. Vuosina 2001–2006 hän toimi terveys- ja sosiaaliturvaministerinä. Vuonna 2006 hän toimi sosiaaliministerinä. Vuosina 2006–2007 hän toimi Alþingin 2. varapuhemiehenä.
Nyks
Nyks oli Ereboksen sisar ja puoliso, jonka kanssa hän sai lapset Aitherin (ilmapiiri), Hypnoksen (uni), Thanatoksen (kuolema), Hemeran (päivä), Nemesiksen (koston jumalatar), Moirat (kohtalottaret), Eriksen (eripuraisuus), Kharonin, sekä Kerit (väkivaltainen kuolema). Joskus Nyksin lapsiksi luetaan myös hesperidit (nymfit), Momos (pilkan ja satiirin jumala), oneirokset (unien jumalat) ja Apate (petoksen ja vilpin jumalatar).
Nyks asuu Tartaroksessa, jossa hän ja Hemera kiertävät maata vuorotellen, näin luoden päivän ja yön. Nyks inspiroi monia antiikin runoilijoita ja taiteilijoita, mutta jumalatarta palvottiin harvoin.
Riiserin–Larsenin jäähylly
pienoiskuva|Riiserin–Larsenin jäähylly kuvassa oranssilla. pienoiskuva|Riiserin–Larsenin jäähylly. Riiserin–Larsenin jäähylly on Etelämantereen Kuningatar Maudin maalla sijaitseva jäähylly. Sen pinta-ala on noin 477 hehtaaria, ja se kattaa noin 400 kilometrin levyisen alueen Prinsessa Märthan rannikolla Norvegia-niemen ja Lyddan-saaren välillä. Jäähyllyn pohjoisrannikolla pesii keisaripingviiniyhdyskunta, joskin yhdyskunnan koko ilmeisesti pienentyi noin viidesosalla vuosien 1987 ja 2009 välillä. Lähimmät tutkimusasemat ovat Wasa ja Aboa, jotka sijaitsevat noin 120 kilometrin päässä jäähyllystä kaakkoon. Jäähyllyyn laskeutuu kaksi suurta jäätikkövirtaa. Vuosien 2009 ja 2019 välillä jäähyllyn pinta-ala kasvoi noin 1,1 %. Se on myös pysynyt varsin vakaana, eikä siitä ole irronnut juuri jäävuoria.
André Jobin
André Jobin (s. 20. tammikuuta 1933 Québec City) on kanadalainen tenori. Hän vietti kymmenen vuotta New Yorkissa ja asettui sitten Pariisiin. Hän opiskeli siellä draamaa Pierre Bertinin ja Suzanne Nivetten johdolla. Hän esiintyi näyttelijänä jo ennen debytoimistaan laulajana vuonna 1958 Pascal Bastian ja Sidney Bechetin musiikkikomediassa Nouvelle-Orléans. Sitten hän esiintyi Joseph Kosman teoksessa Bilitis et l'amour ja Georges Van Parysin teoksessa Le jeu des dames (1960).
Oopperaan Jobin siirtyi vuonna 1963. Hän tuli tunnetuksi erityisesti Pelléasin roolista Pelléas et Mélisande -oopperassa, jossa hän esiintyi useissa eri oopperataloissa eri maissa.
Jobinin isä oli Raoul Jobin.
Benjamin Franklin
Aikaisempi elämä
Franklin syntyi Bostonissa, Massachusettsissa 17-lapsisen sisaruskatraan 15. lapsena. Hän kävi Bostonin latinalaista koulua, mutta lopetti koulunkäynnin 10-vuotiaana, ja ryhtyi 12-vuotiaana työskentelemään kirjanpainajan oppipoikana. Hän lähti nuorena koettamaan onneaan Lontooseen, mutta palasi sieltä pian aloittaakseen Philadelphiassa oman kirjapainonsa, josta pian tuli yksi maan parhaista. Sieltä käsin Franklin julkaisi sanomalehteä Poor Richard's Almanac (1737–1757).
Diplomaatin ura
Franklin edusti Pennsylvanian siirtokuntaa Albanyn kongressissa 1754 ja kuului liikkeeseen, joka vastusti vuoden 1765 leimaverolakia. Vuonna 1775 hänet valittiin Pennsylvanian edustajana Philadelphiassa kokoontuneeseen toiseen mannermaakongressiin. Hän oli yhtenä jäsenenä myös mannermaakongressin asettamassa toimikunnassa, joka laati Yhdysvaltain itsenäisyysjulistuksen tekstin kesäkuussa 1776. Toimikuntaan kuuluivat hänen lisäkseen John Adams, Roger Sherman, Robert R. Livingston ja Thomas Jefferson. Syyskuussa 1776 Franklin matkusti Pariisiin ja neuvotteli myöhemmin liittosopimuksesta Ranskan kanssa Britanniaa vastaan 1778. Hänen neuvottelunsa olivat pohjana vastaitsenäistyneiden Yhdysvaltojen ja Britannian väliselle Pariisin rauhalle vuonna 1783. Franklin toimi Pennsylvanian osavaltion presidenttinä 1785–1788. Franklin osasi kuutta kieltä: englantia, ranskaa, italiaa, espanjaa, latinaa ja saksaa.
Tiedemies ja keksijä
thumb|[[Jean-Baptiste Greuze, Benjamin Franklin, 1777.]] thumb|250px|Benjamin Franklinin keksimä [[lasiharmonikka]] Franklin oli kiinnostunut politiikasta ja tieteistä. Hän perusti vuonna 1743 American Philosophical Society -tiedeyhteisön, jossa puhuttiin politiikasta ja tieteestä.
Franklin innostui ystäviensä kautta tekemään sähköön liittyviä kokeita ja esitti teorian sähkön olemuksesta. Hän valitsi sähkövarausta kuvaamaan negatiiviset ja positiiviset etumerkit siten, että plus vastasi lasisähköä ja miinus lakkasähköä, jolloin sähkövirta kulki positiivisesta varauksesta negatiiviseen. Tätä merkintätapaa käytetään edelleen, vaikka sähkön kuljettajan, elektronin, tiedetäänkin nykyään olevan negatiivisesti varautunut, joten sähkövirran suunta on eri suunta kuin sähkön kuljettajien suunta. Franklin teki erilaisia kokeita ilmiön toteamiseksi ja todisti myös salaman olevan sähköilmiö.
Benjamin Franklin oli myös keksijä. Hän keksi muun muassa maailman ensimmäiset torneihin asennettavat ukkosenjohdattimet, kaksitehoiset silmälasit ja lasiharmonikka-nimisen instrumentin. Ukkosenjohdattimiin kohdistui kritiikkiä, koska salamoiden ajateltiin olevan Jumalan rangaistuksia ihmisille. Franklin itse oli deisti, joten hän ei nähnyt tätä ongelmana.
Franklin oli myös kiinnostunut kielestä ja laati ehdotuksen englannin kielen oikeinkirjoituksen uudistamiseksi. Hän kehitteli aakkoset, joissa oli kuusi uutta kirjainta kielen äänteitä varten.
Benjamin Franklinin filosofisia lausahduksia on sittemmin siteerattu eri lähteissä. Eräs kuuluisa lainaus on "failure to prepare is preparing to failure" eli vapaasti suomennettuna "Valmistautumisessa epäonnistuminen on valmistautumista epäonnistumiseen". Hänellä oli myös ymmärrystä ihmisen perimmäistä luontoa kohtaan, mikä ilmenee hänen kirjoituksestaan vuodelta 1753: "Jos jompaakumpaa sukupuolta oleva valkoihoinen on joutunut nuorena intiaanien vangiksi ja elänyt jonkin aikaa heidän keskuudessaan, niin vaikka heidän ystävänsä maksaisivat hänestä lunnaat ja kohtelisivat häntä mitä suurimmalla hellyydellä, jotta hän jäisi valkoisten pariin... niin silti hän alkaa nopeasti inhota meidän elämäntapaamme ja kaikkea sitä työtä ja vaivaa mitä se vaatii, ja ensimmäisen tilaisuuden tullen hän pakenee metsiin, mistä häntä ei enää saa millään keinoin takaisin.. Kun intiaanilapsi on kasvatettu meidän luonamme ja hänelle on opetettu meidän kielemme ja tapamme, niin kun hän menee tapaamaan entisiä sukulaisiaan ja kuljeskelee heidän mukanaan, ei häntä enää saa suostutelluksi palaamaan valkoisten keskuuteen."
Vapaapalokunta
Eräs vähemmälle huomiolle jäänyt seikka Franklinista puhuttaessa on hänen ideoimansa vapaapalokunta-aate. Hän perusti Union Fire Company -yhtiön vuonna 1736. Ensimmäinen vapaapalokunta perustettiin Philadelphiaan samana vuonna. Samalla hän ideoi palovakuutusyhtiön toimintamallin ja perusti myös yhtiön nimeltä "Hand-In-Hand". Franklin vastaanotti Royal Societyn Copley-mitalin 1753.
Ensimmäinen yleinen kirjasto
Sanotaan, että Franklin perusti maailman vanhimman yleisen kirjaston vuonna 1731. Se toimii yhä, Philadelphian kirjastokomppanian nimellä. Toisen määritelmän mukaan kyseessä oli ensimmäinen onnistunut lainauskirjasto. Toisaalta sittemmin kadonneita julkisia kirjastoja oli ollut ainakin Englannissa jo aiemmin.
Lähettiläänä Ranskassa 1776–1785
Franklin lähetettiin Yhdysvaltain neuvottelijana Ranskaan. Hän asui Passyn esikaupungissa lähellä Pariisia vuodet 1776–1785. Franklin neuvotteli liittolaissopimuksen Ranskan kanssa Britanniaa vastaan vuonna 1778 ja neuvotteli Pariisin rauhasta vuonna 1783.
Myös suomalainen Georg Magnus Sprengtporten tuli Franklinin vaikutuspiiriin tämän Pariisin-vuosien aikana, ja onkin esitetty että tämän tasavaltalaiset aatteet ja itsenäisyyspuheet vaikuttivat Sprengtporteniin syvästi, omalta osaltaan sysäten liikkeeseen impulssin, joka myöhemmin johti Suomen autonomiaan ja lopulta itsenäisyyteen.
Pennsylvanian osavaltion presidenttinä
Franklin valittiin John Dickinsonin seuraajaksi Pennsylvanian osavaltion kuudenneksi presidentiksi 18. marraskuuta 1785. Pennsylvanian presidentin virka oli analogisesti moderni versio kuvernöörin virasta. Hänellä oli myös merkittävä rooli Pennsylvanian yliopiston ja Franklin & Marshall Collegen perustamisessa. Franklin oli virassa 5. marraskuuta 1788 asti.
Philadelphian kokous
Franklin oli Philadelphiassa järjestetyn perustuslaillisen konventin jäsen 25. toukokuuta – 17. syyskuuta 1787. Perustuslaillinen konventti hyväksyi Yhdysvaltain perustuslain 17. syyskuuta 1787.
Kuolema
thumb|[[James Earle Fraser, Benjamin Franklin, 1906–1911.]] Franklin kuoli 84-vuotiaana 17. huhtikuuta 1790. Hänen hautajaisiinsa osallistui arviolta 20 000 ihmistä. Hänet on haudattu Christ Church Burial Groundin hautausmaalle Philadelphiaan.
Vuonna 1976, osana Yhdysvaltain itsenäisyysjuhlia, kongressi nimesi 20 jalan (6 metriä) korkean Philadelphiassa sijaitsevan Benjamin Franklinin muistopatsaan Benjamin Franklinin kansalliseksi muistomerkiksi.
Danilova
Danilova eli Danila on kylä  Karjalan tasavallan Karhumäen piirin Tsolmuisin kunnassa Venäjällä. Se sijaitsee Ylä-Uikujoen varrella 55 kilometriä Tsolmuisista pohjoiseen. Kylässä on viisi asukasta (vuonna 2013).
Kylä on saanut alkunsa vuonna 1694 perustetusta Uikujoen vanhauskoisyhteisöstä, jota kutsuttiin perustajansa Daniil Vikulinin mukaan myös Danilovan luostariksi. Viranomaiset hävittivät yhteisön 1850-luvulla.
1800- ja 1900-lukujen vaihteessa seudun kylät muodostivat Aunuksen kuvernementin Poventsan kihlakuntaan kuuluneen Danilovan volostin eli kunnan, joka jakautui Danilovan, Tsolmuisin ja Vidlozeron kyläkuntiin. Se rajoittui pohjoisessa Poventsan kihlakunnan Petrovski Jamin ja etelässä Rimoilan volosteihin, luoteessa Poventsan kaupunkiin, kaakossa Puudožin kihlakunnan Vodlajärven volostiin, koillisessa Arkangelin lääniin ja lännessä Ääniseen. Vuonna 1905 volostissa oli 39 kylää ja 2 153 asukasta. Danilovan kylässä oli 25 taloa, kirkko, koulu ja 143 asukasta.
Neuvostoaikana perustettiin aluksi Poventsan ja sittemmin Karhumäen piiriin kuulunut Danilovan kyläneuvosto. Vuonna 1933 sen 18 asutuksessa oli 932 asukasta, joista 684 oli venäläisiä, 234 suomalaisia ja 14 karjalaisia. Suomalaiset olivat Sergijevon ja Železnojen metsätyöläisasutuksiin sijoitettuja rajaloikkareita. Myöhemmin Danilovan kyläneuvoston keskus siirrettiin Ogorelyšin taajamaan. Vuonna 1987 alueella oli 600 asukasta.
Peetro Seppälä
Peetro Seppälä (s. 17. elokuuta 2000 Kuusankoski) on suomalainen jääkiekkopuolustaja, joka pelaa NHL-seura Seattle Krakenin organisaatiossa. Hän pelaa pääasiassa AHL-joukkue Coachella Valley Firebirdsissa.
Seuraura
Seppälä on KooKoon kasvatti. Hän toimi kaudella 2015–2016 seuran C-nuorten kapteenina ja oli C-nuorten SM-sarjan runkosarjassa joukkueensa tehokkain puolustaja Teemu Natrin kanssa tehoilla 2+6=8. Elokuussa 2016 vain 15-vuotias Seppälä teki kaksivuotisen juniorisopimuksen KooKoon SM-liigajoukkueen kanssa. Hän pelasi kauden 2016–2017 kuitenkin suurimmaksi osaksi seuran A-nuorissa ja vahvisti myös B-nuoria.
Kaudella 2017–2018 Seppälä debytoi KooKoon SM-liigajoukkueessa. Vain 17-vuotias Seppälä teki liigadebyyttinsä 13. joulukuuta 2017 vieraissa Tapparaa vastaan. Hänet merkittiin KooKoon seitsemänneksi puolustajaksi. Seppälä sai ottelussa jääaikaa lopulta 7.32 minuuttia ja hän keräsi teholukeman –1. Samassa kuussa Seppälä teki KooKoon kanssa kaksivuotisen jatkosopimuksen. Hän pelasi kauden aikana SM-liigassa kuusi runkosarjaottelua ilman tehopisteitä. Seppälä pelasi suurimman osan kaudestaan KooKoon A-nuorissa. Hänet valittiin A-nuorten SM-liigan joulukuun 2017 kuukauden tulokkaaksi.
Varsinaisella SM-liigan tulokaskaudellaan 2018–2019 Seppälä teki 31 runkosarjaottelussa tehot 2+3=5. Hän teki liigauransa avausmaalin 4. tammikuuta 2019 vieraissa Tampereen Ilvestä vastaan. Noin puolet kaudestaan Seppälä pelasi vielä KooKoon A-nuorissa. Kaudella 2019–2020 hän vakiinnutti paikkansa SM-liigassa, jossa Seppälä teki 41 runkosarjaottelussa tehot 2+10=12. Marraskuussa 2019 hän joutui noin kuukaudeksi sivuun loukkaantumisen vuoksi. Helmikuussa 2020 Seppälä teki KooKoon kanssa kaksivuotisen jatkosopimuksen.
Kaudella 2020–2021, lokakuussa 2020 Seppälä joutui noin kuukaudeksi sivuun, kun JYPin Samuel Helenius taklasi häntä päähän. Heleniukselle tuomittiin tilanteesta 5+20-minuutin ottelurangaistus. Kaudella 2021–2022 hän teki läpimurtonsa SM-liigassa ja Seppälä oli KooKoon tehokkain puolustaja tehoilla 8+21=29. Hän voitti myös joukkueen sisäisen tehotilaston lukemalla +18. Pudotuspeleissä Seppälä voitti kahdeksalla syöttöpisteellään koko liigan puolustajien syöttöpörssin ja hän sijoittui puolustajien pistepörssissä toiseksi edellään vain Tapparan Otto Leskinen.
Toukokuussa 2022 Seppälä teki kaksivuotisen sopimuksen Tampereen Ilveksen kanssa. Vain viisi päivää myöhemmin NHL-varaamaton Seppälä teki kuitenkin kaksivuotisen tulokassopimuksen Seattle Krakenin kanssa. Hänen kausipalkkansa NHL:n puolella on 762 500 dollaria. Seppälän sopimukseen sisältyi myös 92 500 dollarin allekirjoitusbonus. Syksyn harjoitusleirin päätteeksi Kraken lähetti Seppälän AHL-joukkue Coachella Valley Firebirdsiin.
Maajoukkueura
Seppälä pelasi alle 20-vuotiaiden MM-kilpailuissa vuonna 2020 sekä alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Seppälä pelasi myös World U-17 Hockey Challengessa vuonna 2016. Yhteensä hän on pelannut 26 nuorten ja 40 poikien maaottelua.
Suomen A-maajoukkueessa Seppälä on pelannut kolme ottelua ilman tehopisteitä. Hän teki A-maajoukkuedebyyttinsä Channel One Cupin 16. toukokuuta 2021 Prahan O2 Arenassa pelatussa avausottelussa Tšekkiä vastaan. Seppälä merkittiin Suomen kakkospuolustajapariin Valtteri Kemiläisen viereen.
Roden
Roden tai Rodén on sukunimi, joka on muun muassa seuraavilla henkilöillä:
S
S (s) on latinalaisten ja myös suomen aakkosten 19. kirjain. Kirjaimen nimi on suomen kielessä äs (aiemmin myös es) ja äännearvo tavallisesti Soinniton alveolaarinen sibilantti.
Latinalaisten suuraakkosten S-kirjainta vastaa pienaakkosissa tavallisesti s. Aiemmin pienaakkosena käytettiin myös ſ-kirjainta (ns. pitkä s), erityisesti fraktuurakirjaimissa. Saksan kielessä puolestaan ss-yhdistelmä merkitään tietyissä tilanteissa ß-kirjaimella.
Kreikkalaisessa kirjaimistossa latinalaista S-kirjainta vastaa sigma (Σ, σ, ς), kyrillisessä kirjaimistossa puolestaan С|kyrillinen С (с). Makedonian aakkosiin kuuluva Ѕ|kyrillinen Ѕ (ѕ) on samannäköinen mutta äännearvoltaan erilainen.
S suomen kielessä
S-kirjaimella merkitään suomessa konsonanttia, joka ääntyy tavallisesti soinnittomana alveolaarisena sibilanttina. Sillä on kuitenkin myös allofoneja eli samaa merkitseviä variantteja. S voi ääntyä suomessa ns. suhuässänä tai vokaalien välissä soinnillisena :na, äänneympäristöstä ja puhujasta riippuen.
Suomalainen -äänne on erilainen kuin useiden eurooppalaisten kielten s:
S-kirjaimen lisäksi suomessa käytetään myös Š-kirjainta vierasperäisissä sanoissa.
S muissa kielissä
S-kirjain äännetään muissakin kielissä tavallisimmin Soinniton alveolaarinen sibilantti, joskus myös Soinniton postalveolaarinen frikatiivi – näin esimerkiksi unkarissa. S-kirjain voi ääntyä myös kuten esimerkiksi englannissa ja saksassa.
Roquemaure (Gard)
Roquemaure on kunta Ranskan eteläosassa Gardin departementissa Occitanien alueella. Se sijaitsee Rhônejoen varrella noin 15 kilometriä Avignonin kaupungista koilliseen.
Roquemaure on viinintuotantoaluetta ja juuri siellä on luotu laatumerkki Cotes du Rhône. Sijainnin ansiosta Roquemaure oli tärkein satama, josta paikallisia viinejä vietiin muualle maahan. Kaupunki leimasi viinitynnyreihinsä kirjaimet CDR (Cotes du Rhône) todistamaan niiden laadun ensimmäisen kerran 1700-luvulla. Vuonna 1866 Roquemauren viiniköynnöksiin iski viinikirva, joka tuhosi suurimman osan viiniköynnöksistä Etelä-Euroopassa. Paikalliset asukkaat eivät tienneet mitä tehdä pelastaakseen viiniköynnökset. Vuonna 1868 paikallinen varakas kauppias, Maximilien Richard, matkusti Roomaan. Hän toi sieltä Pyhän Valentinuksen pyhäinjäännöksen, toivoen sen suojelevan viiniköynnöksiä tautia vastaan. Pyhäinjäännökset ovat edelleen nähtävissä Saint-Jean-Baptisten kollegiaalikirkossa. Viinituotanto päästiin jatkamaan kun viinikirvoista päästiin eroon. Tämän jälkeen alueen viinit saivat laatuluokituksen Lirac (AOC).
NRP Rio Minho (P370)
NRP Rio Minho (runkonumero P370) on Portugalin laivaston partioalus.
Valmistus
Alus tilattiin Arsenal do Alfeiteltä Lissabonista, missä köli laskettiin telakkanumerolla C132. Alus otettiin palvelukseen 1. elokuuta 1991.
Palvelus
Aluksen tehtävänä on valvoa Espanjan ja Portugalin rajalla olevaa Minho-jokea.
Kéréla
Kéréla on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 30 kilometriä Dioïlasta pohjoiseen. Kunnassa on 12 600 ja kylässä 2 800 asukasta (vuonna 2009, väestönlaskenta).
Wickman
Wickman on sukunimi, joka on muun muassa seuraavilla henkilöillä:
Kéréla
Kérélan kunta rajoittuu idässä Dioïlan piirin Nangolan ja Wacoron, etelässä Kaladougoun, lännessä Guégnékan ja pohjoisessa Ségoun alueen Barouélin piirin Konobougoun kuntiin. Maisemaa leimaavat tasangot ja ylängöt. Ilmasto on sudanilais-sahelilainen.
Kuntaan kuuluu 12 kylää. Asukkaat ovat etupäässä bambaroita, fulbeja, soninkeja ja dogoneja.
Kérélan kautta kulkee Fanan ja Bélékon välinen maantie. Pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, puuvilla ja maapähkinä. Tuotantoeläimiä ovat naudat, lampaat, vuohet, aasit ja siipikarja.
Moottoriajoneuvo
pienoiskuva|Pakettiauto on moottoriajoneuvo. Moottoriajoneuvo on omalla voimakoneella tiellä kulkevaksi henkilöiden ja tavaroiden kuljettamiseen tarkoitettu ajoneuvo tai laite. Moottoriajoneuvoja ovat autot, mopot, moottoripyörät, traktorit ja moottorityökoneet.
Autot jakautuvat henkilöautoiksi, linja-autoiksi, pakettiautoiksi, kuorma-autoiksi ja erikoisautoiksi. Erikoisautoja ovat paloauto, ambulanssi, ruumisauto, hinausauto, huoltoauto ja asuntoauto.
Suomessa
Suomessa vuoden 1992 asetuksen mukaan moottoriajoneuvoista luettiin pois traktorit, moottorityökoneet ja maastoajoneuvot. Esimerkiksi moottorikelkka on lain mukaan maastoajoneuvo. Metsätyökoneiksi suunniteltuja ja rakennettuja koneita ei kuitenkaan lueta tiellä käytettäviksi moottoriajoneuvoiksi.
Käsitettä moottoriajoneuvo pidettiin harhaanjohtavana ja se korvattiin laissa vuoden 2003 alussa termeillä ”moottorikäyttöinen ajoneuvo” ja joissain tapauksissa ”auto.” Liikenne- ja viestintävirasto määrittelee verotuksellista syistä moottoriajoneuvot perusluokkiin ja niitä seuraaviin alaluokkiin. Ajoneuvojen käyttäjät ja omistajat jaottelevat ne käyttötarkoituksen mukaan.
Aiheesta muualla
Trafin ajoneuvoluokat
Architects
Architects on brittiläinen metalcore-yhtye Brightonista, East Sussexista. Se perustettiin vuonna 2004 veljesten Dan ja Tom Searlen (rummut ja kitara) toimesta.
Yhtyeen perustuttuaan vuonna 2004, Searlen veljesten mukaan liittyi myös kitaristi Tim Hillier-Brook, basisti Tim Lucas ja laulaja Matt Johnson. Lucasin pian korvasi Alex Dean, kun taas Johnson jätti yhtyeen debyyttialbumi Nightmaresin (2006) julkaisun jälkeen. Hänet korvasi Sam Carter, joka nopeasti teki debyyttinsä yhtyeen toisella albumilla nimeltään Ruin (2007). Dead Swansin vuonna 2008 kanssa julkaistun Split EP:n jälkeen he allekirjoittivat Century Media Recordsin kanssa sopimuksen ja julkaisivat kolmannen albuminsa Hollow Crown levy-yhtiön kautta vuonna 2009. Vuonna 2011 julkaistiin The Here And Now, jolla yhtye otti askeleen enemmän melodisen post-hardcoren suuntaan, joka vieraannutti osan heidän faneistaan. Seuraavana vuonna he palasivat takaisin alkuperäiseen tyyliinsä albumilla Daybreaker, joka esitteli myös enemmän yhteiskunnallisia sanoituksia vastakohtana vanhemmille väkivaltaisille ja jopa humoristisillekin sanoituksille. Hillier-Brook lähti yhtyeestä albumin julkaisun aikaan, ja hänet korvasi Adam Christianson live-esityksissä.
Vuonna 2013 Architects lähti Century Medialta, julkaisten itsenäisesti dokumentin One Hundred Days: The Story of Architects Almost World Tour ja liittyi Epitaph Recordsille, jonka kautta he julkaisivat kuudennen albuminsa nimeltä Lost Forever // Lost Together (2014). Vuonna 2015 Christiansonista tuli yhtyeen pysyvä jäsen. Pian albumin All Our Gods Have Abandoned Us julkaisun jälkeen vuonna 2016, kitaristi ja lauluntekijä Tom Searle kuoli sairastettuaan kolme vuotta ihosyöpää. Syyskuussa 2017 yhtye julkaisi singlen "Doomsday" — viimeisen laulun, jonka kanssa Searle oli työskennellyt ennen kuolemaansa — ja ilmoitti Josh Middletonin olevan yhtyeen uusi kitaristi. Single on mukana heidän albumillaan nimeltään Holy Hell, joka julkaistiin marraskuussa 2018 ja joka oli yhtyeen ensimmäinen, jonka kirjoittamisessa Tom Searle ei ollut mukana.
Kaikki yhtyeen jäsenet ovat vegaaneja,  käännyttyään veganismiin nähtyään useita dokumentteja aiheesta. He myös mainostavat Sea Shepherd Conservation Societya, ja Carter on yksi sen brittiläisistä sanansaattajista.
Perustaminen ja Nightmares (2002–2006)
Architectsin kaikki alkuperäiset jäsenet kasvoivat Brightonin lähellä, ja olivat hyvin aktiivisia paikallisessa musiikkielämässä ennen yhtyeen perustamista. Sam Carter, joka oli rumpali ja opiskeli rumpuja Brighton Institute of Modern Musicissa ennen liittymistään yhtyein, oli soittanut useissa paikallisissa yhtyeessä joskus rumpalina, joskus laulajana; yksi näistä yhtyeistä oli lämmitellyt Enter Shikaria Brightonissa.
Aku Ankka ja punainen postimerkki
pienoiskuva|Tarinan englanninkielisen alkuperäisversion ensimmäinen sivu. Aku Ankka ja punainen postimerkki (engl. The Gilded Man) on Carl Barksin käsikirjoittama ja piirtämä sarjakuvatarina vuodelta 1952. Se julkaistiin alun perin Donald Duck -lehden numerossa 422. Suomessa tarina julkaistiin ensimmäistä kertaa kirjassa Minä Aku Ankka vuonna 1972. Se on julkaistu myös Aku Ankka -lehden numeroissa 40–42/1973.
Jumalallistuminen
Metropoliitta Hierotheos Vlachoksen mukaan jumalallistumisen korostus ortodoksisessa teologiassa johtuu siitä, että ortodoksinen teologia perustuu pyhien ja askeetikkojen henkilökohtaisiin ja suoriin kokemuksiin Jumalasta, toisin kuin läntinen roomalaiskatolinen ja protestanttinen teologia, jotka nojautuvat rationalistisiin teologian muotoihin, esimerkiksi skolastiikkaan. Ortodoksiteologi Vladimir Losskyn mukaan: "Kukaan, joka ei kilvoittele yhteyteen Jumalan kanssa, ei voi olla teologi".
Aku Ankka ja punainen postimerkki
Juoni
Aku Ankka sekä Tupu, Hupu ja Lupu matkustavat Brittiläiseen Guyanaan etsimään kilpaa Hannu Hanhen kanssa magentanpunaista vuoden 1856 postimerkkiä, joka on harvinaisuutensa vuoksi erittäin arvokas. Matkallaan he kohtaavat alkuperäisasukkaiden palvoman kullatun miehen nimeltä El Dorado.
Jumalallistuminen
Ihmisluonnon jumalallistuminen on osa tätä maailmankaikkeuden pyhittymistä ja siihen pyritään mm. askeettisen elämäntavan avulla. Siinä tavoitteena on muuttaa ja kehittää ihmisluontoa kohti Kristuksen antamaa esikuvaa.
Architects
Laulajan vaihtuminen ja uusi sopimus Century Median kanssa (2007–2009)
vasen|pienoiskuva|227x227px|Sam Carter esiintymässä [[Philadelphia|Philadelphiassa vuonna 2009. Carter liittyi yhtyeeseen vuonna 2007 Matt Johnsonin lähdettyä.]] Vain kuusi kuukautta Nightmaresin julkaisun jälkeen, alkuperäinen vokalisti Matt Johnson jätti yhtyeen. Dan Searle kertoi, että Johnsonin lähdettyä he näkivät Sam Carterin esiintymässä muiden paikallisten yhtyeen kanssa ja päättivät sen olevan "helppo valinta". Ali Dean otti Carteriin yhteyttä kun hän oli töissä ja he pitivät muutamia yhtyetreenejä. Kun Carter liittyi Architectsiin uutena päävokalistina, hän teki oman debyyttiesiintymisensä laululla "The Darkest Tomb". Lähtönsä jälkeen Johnson perusti yhtyeen nimeltä Whitemare entisten Johnny Truant ja Centurion -yhtyeen jäsenten sekä Tim Hillier-Brookin kanssa. Architects julkaisi toisen albuminsa Ruin 25. kesäkuuta 2007 Vaikka he olivatkin julkaisseet debyyttialbuminsa vasta edellisenä vuonna, he tunsivat kehittyneensä lauluntekijöinä paljon ja halusivat julkaista jotain uutta nopeammin. Carter tunsi painetta kirjoittaessaan sanoituksia Ruinille johtuen siitä, että hän oli studiossa äänittämässä vain kuusi viikkoa yhtyeeseen liittymisen jälkeen. Dan Searle kommentoi Carterin ottaneen sanoituksia enemmän omista kokemuksistaan kuin yhtyeen edellinen laulaja Johnson. He lämmittelivät Suicide Silencea vuonna 2007 The Cleansing The Nation Tourilla Yhdysvalloissa.
Jumalallistuminen
Historiallinen ja patristinen perusta
Jumalallistumisen teologia perustuu ortodoksisessa kirkossa Raamattuun ja kirkkoisien kirjoituksiin. 2. Pietarin kirjeessä on suora viittaus jumalallistumiseen "jumallallisen luonnon osallisuutena."
Architects
Laulajan vaihtuminen ja uusi sopimus Century Median kanssa (2007–2009)
Vuoden 2008 alussa he julkaisivat brittiyhtye Dead Swansin kanssa Split EP:n, jossa oli kaksi kappaletta molemmilta. Architects osallistui EP:n tekoon kappaleilla "We're All Alone" ja "Broken Clocks", ja Dead Swans osaltaan kappaleilla "In the Half Light" ja "Swallow". Laulu "We're All Alone" lisättiin myöhemmin albumille "Hollow Crown". Architects kertoi, että he halusivat julkaista albumin näyttääkseen ihmisille kehittävänsä vielä tyyliään. EP sai brittiläisen musiikkilehdistön arvosteluissa pisteet 7/10 Metal Hammerilta, 8/10 Rock Soundilta, 7,5 Terrorizerilta Architectsin puolelta EP:tä ja neljä "K":ta 5:stä Kerrang!:ilta. Julkaisua seurasi kiertue kahdella pääesiintyjällä Isossa-Britanniassa.
Tarek Thabet
Tarek Thabet (, s. 16. elokuuta 1971) on tunisialainen jalkapallovalmentaja ja entinen jalkapalloilija, pelipaikaltaan puolustaja.
Architects
Laulajan vaihtuminen ja uusi sopimus Century Median kanssa (2007–2009)
Toukokuussa 2008 Architects ilmoitti, että he olivat allekirjoittaneet kolmen albumin sopimuksen Century Media Recordsin kanssa. Heistä tuli Napalm Deathin jälkeen ensimmäinen brittiyhtye, joa allekirjoitti Century Median kanssa sopimuksen. Dean kertoi, että allekirjoittaminen oli tärkeää yhtyeelle, sillä se mahdollisti heidän "olla osa niinkin arvostettua levy-yhtiötä ja se on aivan mahtavaa, että levymme tulevat olemaan julki maailmanlaajuisesti." Dan Searle kuvaili Century Median tuen sopia yhteen "tavoitteemme kanssa puskea tämän yhtyeen kanssa niin pitkälle kuin voimme." Century Mediaan allekirjoittaminen yhdistettiin yhteyeen toisen albumin, Ruinin uusintajulkaisuun kappale Broken Clocks bonusraitana. Marraskuussa 2008 yhtye lähti Never Say Die! -kiertueelle Eurooppaan Parkway Driven, Unearthin, Despised Iconin, Protest the Heron, Whitechapelin ja Carnifexin kanssa. oikea|pienoiskuva|Arkkitehdit asuvat Australiassa vuonna 2009. Vasemmalta oikealle: Tom Searle, Carter, Alex Dean ja entinen kitaristi Tim Hillier-Brook. Dan Searle ei ole näkyvissä. 26. tammikuuta 2009 Architects teki Century Recordsin debyyttinsä kolmannen studioalbuminsa, Hollow Crownin kanssa. Se julkaistiin Yhdistyneessä kuningaskunnassa ja Australiassa 26. tammikuuta 2009 10. helmikuuta Yhdysvalloissa ja Kanadassa, 20. helmikuuta vuonna Manner-Euroopassa ja 21. helmikuuta Japanissa. yhtye äänitti albumin heinäkuussa 2008 sen jälkeen, sen jälkeen, kun he liittyivät Century Median rosteriin. Dan Searle haastattelussa kysyttiin, miksi yhtye antoi albumille kyseisen nimen (suomeksi "Ontto Kruunu"), hän vastasi, että "se riippuu siitä, keneltä yhtyeessä sitä kysyt! Minulle se viittaa niihin ihmisiin, jotka eivät ansaitse mitään, mutta jotka saavat kaiken." Ensimmäiseksi promootioksi albumille yhtye lähti 19-keikkaiselle kiertueelle pääesiintyjänä, lämmittelijöinään Misery Signals ja A Textbook Tragedy. Vuoden 2009 alussa yhtye lämmitteli Parkway Driveä yhdessä August Burns Redin kanssa Parkway Drive: DVD -kiertueella Australiassa. Loka-marraskuussa 2009 he olivat pääesiintyjänä toisella Never Say Die! -kiertueella Ison-Britannian keikoilla, kun taas Despised Icon oli pääesiintyjänä Manner-Euroopan keikoilla. Esiintyjiin sisältyi myös Horse the Band, As Blood Runs Black, Iwrestledabearonce, Oceano ja The Ghost Inside. Tammikuussa 2009 Tom Searle kertoi yhtyeen olleen 17 eri kiertueilla ympäri Pohjois-Amerikkaa ja Eurooppaa.
Jumalallistuminen
Historiallinen ja patristinen perusta
Athanasios Suuren, Aleksandrian patriarkan, mietelause ”Hän (Jumala) tuli ihmiseksi, tehdäkseen meistä jumalia” tiivistää jumalallistumisen teologian. Teosis perustuu siihen, että Jumala syntyi ihmiseksi, että ihminen voisi saada takaisin Jumalan kaltaisuuden, jonka hän menetti syntiinlankeemuksessa.
Architects
The Here and Now ja Daybreaker (2010–2012)
Architects ilmoitti, että ensimmäinen single tulevalta neljänneltä albumilta olisi nimeltään "Day in Day Out", ja se esitettiin ensimmäisen kerran Daniel P. Carterin BBC Radio 1-podcastissa nimeltä The Rock Show 30. elokuuta 2010. yhtye oli pääesiintyjänä lokakuussa 2010 kiertueilla Isossa-Britanniassa lämmittelijöinään Norma Jean, Devil Sold His Soul ja Lower Than Atlantis ja Australiassa joulukuussa Comeback Kid toisena pääesiintyjänä, lämmittelijöinään This Is Hell ja Rolo Tomassi.
Tarek Thabet
Ura pelaajana
Thabet pelasi koko uransa tunisialaisessa Espérance Sportive de Tunisissa vuosina 1990–2005. Hän voitti muun muassa yhdeksän liigamestaruutta ja kolme Tunisian cuppia, sekä kerran Arabian mestarien liigan.
Architects
The Here and Now ja Daybreaker (2010–2012)
19. tammikuuta 2011, Architectsin neljäs albumi The Here and Now julkaistiin. Albumi äänitettiin pitkin vuotta 2010 toukokuusta kesäkuuhun The Omen Room Studiosilla Kaliforniassa ja siinä oli mukana Andrew Neufeld Comeback Kidistä ja Greg Puciato The Dillinger Escape Planista. Albumin nähtiin vievän yhtyettä kaupallisempaan suuntaan edellisistä töistänsä. Albumia myytiin 900 kappaletta Yhdysvalloissa ensimmäisellä viikollaan ja debytoi sijalla 47 Yhdysvaltain Top Heatseekers - albumilistoilla ja sijalla 57 Britannian albumilistalla. Julkaistuksi tulemisen jälkeen albumi sai hyvät arviot kriitikoilta. Rumpali Dan Searle kuvaillessaan albumin soundia haastattelussa uskoi sen olevan valtava lähtölaukaus mutta samalla looginen askel eteenpäin yhtyeelle." Helmikuussa 2011, Architects ilmoitti basisti Alex Deanin lähtevän yhtyeestä, johtuen perheellisistä sitoumuksista. 3. heinäkuuta 2011 ilmoitettiin, että Dean oli liittynyt takaisin yhtyein. Kun Dean kommentoi lyhyttä viiden kuukauden eroa yhtyeestää hän sanoi "olen erittäin iloinen voidessani sanoa, että olen tullut takaisin; se, että pystyin jäämään kotiin muutaman viime kuukauden ajaksi on antanut perheelleni ja itselleni mahdollisuuden sopeutua siihen, mitä viime vuonna tapahtui ja tiedän, että se on tehnyt meille kaikille hyvää." Aikana, jolloin Dean ei ollut osa yhtyettä, Casey Lagos oli yhtyeen basisti joillain kiertueilla.
Tarek Thabet
Ura pelaajana
Thabet edusti myös maataan kaksissa MM-kisoissa, vuosina 1998 ja 2002. Yhteensä Thabet pelasi 70 maaottelua, joissa hän teki kolme maalia.
Architects
The Here and Now ja Daybreaker (2010–2012)
Huhtikuussa 2011, Architects oli Parkway Driven mukana lämmittelemässä Bring Me the Horizonia heidän kansainvälisellä There Is A Hell... -kiertueellaan. Se alkoi Euroopankiertueella, alkaen Britanniasta, jossa The Devil Wears Prada toimi pääalkulämmittelijänä ja dubstep-ryhmän Tek-One oli pääalkulämmittelijänä Manner-Euroopassa. 28. huhtikuuta Matt Nicholls mursi kätensä kun hän pelasi jalkapalloa Bring me the Horizonin, Parkway Driven ja Architectsin jäsenten kanssa, joka johti siihen, että kiertueen lopettamisen sijaan Architectsin rumpali Dan Searle toimi sijaisrumpalina ja Bring Me the Horizonin soittolista puolittui. Tämä Euroopankiertue kesti elokuun lopulle saakka. Architects, Parkway Drive ja Deez Nuts lämmittelivät Bring me the Horizonia Pohjois-Amerikassa koko syys- ja lokakuun. oikea|pienoiskuva|260x260px|Architects esiintymässä [[Bogotá|Bogotássa, Kolumbiassa Teatro Metro Bogotalla 27. huhtikuuta 2012]] 4. joulukuuta 2011, Architects julkaisi uuden singlen nimeltään "Devil's Island". Laulu tulisi olemaan vielä silloin nimeämättömällä The Here And Nowia seuraavalla uudella albumilla. Singlen tulosta tiedotettiin marraskuun alussa, kuukautta ennen sen julkaisua. Sekä laulu että musiikkivideo käsittelevät vuoden 2011 Englannin mellakoita, ja videolla on mukana videoklippejä mellakoista. Itse single otettiin hyvin vastaan kriitikoiden puolesta johtuen sen paluusta yhtyeen kolmannen albumin, Hollow Crownin mathcore-tyylisuuntaukseen. Bring the Noise UK:n J. J. Nattrass sanoi, että "Kappale on osiltaan mahtava ja melodinen, mutta osiltaan se myös purskahtelee korkeaa tempoa ja sisäistä raakaa energiaa." Joulukuussa 2011 yhtye aloitti viiden päivän Britanniankiertueen, lämmittelijöinään Heights, Tek-One ja Deaf Havana.